Ir-Regolament tal-Kummissjoni (KE) Nru 206/2004
tal-5 ta’ Frar 2004
li jemenda r-Regolament (KE) Nru 2316/1999 li jistabbilixxi regoli dettaljati dwar l-applikazzjoni tar-Regolament tal-Kunsill (KE) Nru 1251/1999 li jistabbilixxi sistema ta’ appoġġ għall-produtturi ta’ ċerti uċuh tar-raba’ maħrut
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità’Ewropea,
Wara li kkunsidrat ir-Regolament tal-Kunsill (KE) Nru 1251/1999 tas-17 ta’ Mejju 1999 li jwaqqaf sistema ta’ appoġġ għall-produtturi ta’ ċerti wċuh tar-raba’ maħrut [1], u b’mod partikolari l-Artikolu 9 tiegħu,
Billi:
(1) Ir-Regolament tal-Kummissjoni (KE) Nru 2316/1999 [2] jistabbilixxi regoli dettaljati għall-applikazzjoni tar-Regolament (KE) Nru 1251/1999 li jirrigwardaw il-kondizzjonijiet għall-għoti ta’ pagamenti skond iż-żona għal ċerti wċuħ tar-raba’ maħrut u tiddetermina l-kondizzjonijiet għat-tqegħid fil-ġenb, b’mod partikolari d-daqs minimu taż-żoni li t-tqegħid fil-ġenb irid ikopri.
(2) Żoni li tħallew mhux maħduma għandhom impatt pożittiv fuq l-ambjent. Dan l-aspett jista’ jiżdied fil-valur jekk jiġu kkunsidrati biċċiet taż-żoni iżgħar. L-Istati Membri għandhom għalhekk jitħallew jaċċettaw żoni iżgħar għat-tqegħid fil-ġenb.
(3) Taħt ir-Regolament tal-Kunsill (KE) Nru 1017/94 tas-26 ta’ April 1994 li jirrigwarda l-bdil ta’ l-użu ta’ l-art minn dak għat-tkabbir ta’ l-uċuħ tar-raba’ maħrut għal dak tat-trobbija estensiva tal-bhejjem fil-Portugall [3], ġew ippreżentati applikazzjonijiet għall-bdil ta’ l-ekwivalenti ta’ 35586 ettaru. Iż-żona bażika għandha għalhekk tiġi aġġustata.
(4) L-Istati Membri avżaw ir-riżultati tat-testijiet li jiddeterminaw il-livelli ta’ tetrahydrocannabinol fil-varjetajiet ta’ qanneb miżrugħ fl-2003. Dawk ir-riżultati jridu jiġu kkunsidrati x’ħin tkun magħmula l-lista ta’ varjetajiet ta’ qanneb li jikkwalifikaw għal pagamenti skond iż-żoni fis-snin tat-tqegħid fis-suq li ġejjin u fil-lista ta’ varjetajiet aċċettati temporanjament għas-sena 2004/2005, li jkunu jeħtieġu aktar ittestjar matul dik is-sena tat-tqegħid fis-suq.
(5) Ir-Regolament (KE) Nru 2316/1999 ghandu jigi emendat skond ma ntqal hawn fuq.
(6) Il-miżuri disposti f’dan ir-Regolament huma skond l-opinjoni tal-Kumitat ta’ Ġestjoni għaċ-Ċereali,
ADOTTAT DAN IR-REGOLAMENT:
Artikolu 1
Ir-Regolament (KE) Nru 2316/1999 huwa permezz tal-preżenti emendat kif ġej:
1. is-subparagrafu li ġej jiżdied fl’L-Artikolu 19(1),:
"Għas-sena tat-tqegħid fis-suq 2004/05, L-Istati Membri jistgħu jaċċettaw ukoll:
(a) żoni li jkunu mill-inqas 10 metri wiesgħa u tad-daqs ta’ 0,1 ettaru;
(b) għal raġunijiet li jkunu ġustifikati kif jixraq, żoni ta’ mill-inqas 5 metri wisa’ u tad-daqs ta’ 0,05 ettaru."
2. It-tagħrif muri fl-Anness VI, taħt l-intestatura ‘Il-Portugall’ jinbidel b’dak li hemm fl-Anness I ta’ dan ir-Regolament.
3. L-Anness XII jinbidel bil-kontenut ta’ l-Anness II ta’ dan ir-Regolament.
Artikolu 2
Dan ir-Regolament għandu jidħol fis-seħħ fil-ġurnata ta’ wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu jgħodd mill-15 ta’ Jannar 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-5 ta’ Frar 2004.